Zaharlanish uy sharoitida tayyorlangan konserva mahsulotlarini iste’mol qilish oqibatida sodir bo‘lgan. Foto: KUN.UZ Samarqand viloyatida 5 kishi ovqatdan zaharlangan. Bu haqda Sanitariya-epidemiologiya qo‘mitasi matbuot kotibi xabar bermoqda. Hodisa 2023 yilning 6 yanvar kuni Qo‘shrabod tumanida sodir bo‘lgan. 5 kishi ovqatdan zaharlangan. Ulardan ikki nafari vafot etgan. Qayd etilishicha, ovqatdan zaharlanish uy sharoitida tayyorlangan konserva mahsulotlarini iste’mol qilish oqibatida sodir bo‘lgan. «Samarqand viloyati Sanitariya-epidemiologik osoyishtalik va jamoat salomatligi boshqarmasi qo‘lbola usulda tayyorlangan va sifati kafolatlanmagan konserva mahsulotlarini iste’mol qilmaslikni so‘raydi», deyiladi xabarda.